Diari Oficial de la Generalitat Valenciana


Sumari del DOGV 6958, del 05-02-2013 (2013/1011)

RESOLUCIÓ de 23 de gener de 2013, de la Conselleria de Presidència i Agricultura, Pesca, Alimentació i Aigua, per la qual s'aprova la classificació del lloc de tresoreria de l'Ajuntament de Sant Vicent del Raspeig com a reservat a funcionaris amb habilitació de caràcter estatal pertanyents a la subescala d'intervenció-tresoreria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6958

Data del DOGV
:   05-02-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/1011


Data del document
:   23-01-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 23 de gener de 2013, de la Conselleria de Presidència i Agricultura, Pesca, Alimentació i Aigua, per la qual s'aprova la classificació del lloc de tresoreria de l'Ajuntament de Sant Vicent del Raspeig com a reservat a funcionaris amb habilitació de caràcter estatal pertanyents a la subescala d'intervenció-tresoreria. [2013/1011]  
Per Orde de 30 de novembre de 1999, de la Conselleria de Justícia i Administracions Públiques, es va autoritzar l'exercici del lloc de tresoreria de l'Ajuntament de Sant Vicent del Raspeig per un funcionari de la corporació degudament qualificat.  
En data 3 de maig de 2012 esta direcció general va tindre coneixement que la població del municipi de Sant Vicent del Raspeig supera els límits que establix l'article 168.2 de la Llei 8/2010, de 23 de juny, de la Generalitat, de Règim Local de la Comunitat Valenciana.  
  
El 8 de gener de 2013 va tindre entrada en este centre directiu una certificació expedida per la Secretaria General de l'Ajuntament de Sant Vicent del Raspeig, segons la qual la població del municipi supera els 50.000 habitants i el pressupost supera els 73.103.026 €.  
En conseqüència, es fa necessari que la Conselleria de Presidència i Agricultura, Pesca, Alimentació i Aigua procedisca, d'ofici, a la classificació del lloc de tresoreria com a reservat a funcionaris amb habilitació de caràcter estatal pertanyents a la subescala d'intervenció-tresoreria.  
  
Consta en l'expedient el tràmit d'audiència a la funcionària que fins al moment ha exercit les funcions de tresoreria i el seu resultat.  
  
De conformitat amb el que disposa la disposició transitòria sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional 2a d'este Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'Administració local amb habilitació de caràcter nacional, que s'entendran referides a l'Escala de funcionaris amb habilitació de caràcter estatal.  
  
En virtut d'això, i fent ús de les competències que m'atribuïx l'article 164.1 de la Llei 8/2010, de 23 de juny, i l'article 2.2 a) del Decret 159/1997, de 29 d'abril, del Govern valencià, pel qual s'aprova el Reglament regulador de la competències de la Generalitat Valenciana relatives als funcionaris d'Administració local amb habilitació de caràcter estatal, resolc:  
  
Primer  
Revocar l'autorització per a l'exercici del lloc de tresoreria de l'Ajuntament de Sant Vicent del Raspeig per un funcionari de la corporació degudament qualificat, atorgada per l'orde de 30 de novembre de 1999, de la Conselleria de Justícia i Administracions Públiques.  
  
Segon  
Classificar el lloc de tresoreria de l'Ajuntament de Sant Vicent del Raspeig com reservat a funcionaris amb habilitació de caràcter estatal pertanyents a la subescala d'intervenció-tresoreria.  
  
Contra esta resolució, que posa fi a la via administrativa, de conformitat amb el que establix l'article 109 c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents:  
a) Directament recurs contenciós administratiu davant del Jutjat de la Sala Contenciosa Administrativa de València, o davant del Jutjat de la Sala Contenciosa Administrativa en la circumscripció del qual tinga el domicili el demandant, en el termini de dos mesos comptadors a partir de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador a partir de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública, no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i ha de requerir prèviament que s'anul·le o es revoque el present acte, en el termini de dos mesos comptadors des de l'endemà de la seua publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, al no ser substitutiu del règim de recursos en via administrativa.   
Tot això sense perjuí que les persones interessades puguen exercitar qualsevol altra via que consideren oportuna.  
  
València, 23 de gener de 2013.- El conseller de Presidència i Agricultura, Pesca, Alimentació i Aigua: José Císcar Bolufer.